cyanic-selkie/wikianc huggingface dataset:
The Edge of Destruction
Arkivstatus
Det ble laget kopier av begge episodene på 16 mm-film og disse ble solgt til blant annet ABC i Australia, CBC i Canada, Singapore, Nigeria, Thailand og Jamaica. Mastertapen for «The Edge of Destruction» ble slettet 17. august 1967 og «The Brink og Disaster» 31. januar 1969. BBC Enterprises beholdt negativene brukt til å lage 16 mm-kopiene og disse ble sendt til BBCs nye film- og videobibliotek. Biblioteket har også kopier av begge episodene dubbet til arabisk og første episode dubbet til spansk. BFI National Archive har også kopier av begge episodene.
Saba (øy)
Økonomi
I 2013 var det i alt 10300 besøkende turister som ankom luftvegen. Disse kom for det meste fra Nederland (43 %), USA (26 %) og Canada (10 %).
The Edge of Destruction
Alternative titler
Navnene på begge episodene har også blitt brukt som navn på historien og BBC har valgt å bruke The Edge of Destruction på sine utgivelser.
Utgivelser
The Edge of Destruction ble utgitt på VHS i Storbritannia sammen med den usendte versjonen av første episode av An Unearthly Child i mai 2000. Oktober samme år ble den også utgitt i USA på VHS sammen med dokumentaren The Missing Years og episode tre av The Underwater Menace.
I januar 2006 ble historien utgitt på DVD i Storbritannia sammen med historiene An Unearthly Child og The Daleks i boksen The Beginning. Mars samme år ble boksen også utgitt i Australia og USA.
Roforeningen Kvik
Klubben hadde i 2005 rundt 700 medlemmer, herav ca. 150 ungdomsroere. Kvik utdanner hvert år et antall roere både til mosjonsroere og kapproere. Roere fra Kvik har gjort seg gjeldende ved olympiader og internasjonale mesterskap.
The Edge of Destruction
Utgivelser
Nigel Robinson skrev boken basert på historien og den ble utgitt i mai 1988 av Target Books. Billigutgaven fulgte 20. oktober samme år. Omslaget ble malt av Alister Pearson og det var den 132. boken i Target Books' bokserie basert på episoder av Doctor Who.
Saba (øy)
Samferdsel
Øyas flyplass heter Juancho E. Yrausquin lufthavn og ligger i nordøst. I 2013 hadde flyplassen 3,200 ankomster og avganger, med et totalt passasjertall på 30,900.
Samfunn
Nesten alle husholdninger har kjøleskap, de fleste også vaskemaskin. Gass benyttes til matlaging. 61 % av husholdningene har bil.
Utdanning
Det finnes én offentlig grunnskole og én offentlig videregående skole. Den videregående skolen gir også yrkesrettet utdanning. I skoleåret 2013–2015 fantes det 150 elever i grunnskolen, 97 elever i videregående skole og 21 elever i den yrkesrettede delen av videregående skole.
Helse
Saba Healthcare Foundation står for helsetjenester og driver A.M. Edwards Medical Center i The Bottom. Senteret har to allmennpraktiserende leger, akuttmottak og 10 senger. Benevolent Foundation  Saba har stått for eldreomsorg. Nærmeste sykehus er St. Maarten Medical Center og pasienter må tas dit med fly, helikopter eller båt.
Saba Healthcare Foundation ble grunnlagt i 1980 som en avdeling under øyrådet. Som følge av omorganiseringen av De nederlandske Antiller i 2010 gikk ansvaret for helsetjenester på Saba over til Nederland, og de lokale helsetjenestene ble overført til stiftelsen Saba Health Care Foundation. Den finansieres av Zorgverzekeringskantoor BES, helseforsikringsordningen for Karibisk Nederland.
31 % av befolkningen var i 2013 svært overvektig, mens 32 % var moderat overvektige.
I 2013 rapporterte 83 % av befolkningen at de var tilfreds med livet, 3 % var utilfreds. 86 % regnet seg som lykkelig, 14 % som verken lykkelig eller ulykkelig.
Massemedier
85 % av hjemmene har fjernsynsapparat. Mobiltelefon fantes i 94 % av hjemmene, fasttelefon i 56 %. Datamaskiner er utbredt. 73 % av hjemmene hadde i 2013 bærbar datamaskin, 44 % en stasjonær datamaskin og 36,5 % nettbrett.
En undersøkelse i 2013 viste at 84 % av befolkningen hadde benyttet Internett de tre foregående månedene.
Politi og kriminalitet
Korps Politie Caribisch Nederland har politistasjon i The Bottom.
I 2013 ble det registrert tre drap eller drapsforsøk på øya, mot to året før. Det var 16 registrerte tilfeller av voldskriminalitet, mot 28 året før. I 2013 ble det registrert tre sedelighetssaker, to innbrudd, åtte narkotikasaker og åtte saker av annen karakter.
I 2013 rapporterte 70 % av befolkningen at de oppfattet sitt eget nabolag som uten kriminalitet. Samme år rapporterte 72 % av befolkningen at de aldri følte seg utrygge, mens 16 % sjelden følte seg utrygge og 11 % følte seg utrygge noen ganger.
Vårsalatslekta
Vårsalatslekta (Valerianella) er en slekt i kaprifolfamilien. Den tilhørte tidligere vendelrotfamilien.
De er ettårige, lave og glatte urter. Stengelen er gaffelformet, og bladene er motsatte. Blomstene sitter i en tett kvast. Utbredelsen omfatter Eurasia, Nord-Afrika og Nord-Amerika, og det er ganske mange arter i middelhavslandene. Den eneste viltvoksende arten i Norge er vårsalat (Valerianella locusta), men flere andre arter dukker opp som tilfeldige ugras.
RadioShack
I Norge er selskapet kanskje mest kjent som hovedsponsor for Lance Armstrongs sykkellag Team RadioShack.
Selskapet begynte å slite med lønnsomheten utover 2000-tallet, og etter flere konkurser, oppkjøp og reetableringer de siste årene, drives RadioShack i dag hovedsakelig som en ren nettbutikk.
Sand kirke (Hadsel)
Sand kirke ligger på Hadselsand i Hadsel kommune i Nordland. Kirka ligger nord på Austvågøya. Kirka er egentlig et kapelltilbygg til en tidligere skole, og ble bygget i 1914, med 80 plasser.
Daniela
Daniela er et kvinnenavn dannet av mannsnavnet Daniel som har hebraisk opprinnelse og betyr «Gud er min dommer». Daniela har navnedag 11. desember i Sverige og Finland.
Kjente personer med navnet
Personene i listen er ordnet kronologisk etter fødselsår.
Karin Moe Røisland
Karin Moe Røisland (født 1. januar 1944) er tidligere departementsråd i Fornyings-, administrasjons- og kirkedepartementet.
Hun er utdannet sosionom og var høgskolelektor i sosialt arbeid ved Norges kommunal- og sosialhøgskole fra 1974 til 1977. Deretter var hun sosialkonsulent i Ås kommune fra 1977 til 1981, og avdelingssjef hos fylkesmannen i Oslo og Akershus fra 1981 til 1987.
Røisland var konstituert fylkesmann i Oslo og Akershus fra 1998 til 2001, inntil den som hadde blitt utnevnt til embetet, Stortingets daværende visepresident Hans J. Røsjorde, hadde sittet ut stortingsperioden.
Karin Moe Røisland ble tilsatt som departementsråd i det daværende Arbeids- og administrasjonsdepartementet i februar 2001. I perioden juni – desember 2002 var Moe Røisland departementsråd i Sosialdepartementet, og fra januar 2003 til juni 2004 var hun ambassaderåd ved UD-delegasjonen i Brussel.
Univerzita Tomáše Bati ve Zlíně
Univerzita Tomáše Bati ve Zlíně (UTB, norsk: Tomáš-Baťa-universitetet i Zlín) er et universitet i den tsjekkiske byen Zlín. Det har navn etter industriherren Tomáš Baťa, og ble grunnlagt i 2001.
Universitetet har ca. 513 vitenskapelige ansatte og ca. 9,200 studenter fordelt på seks fakulteter, og tilbyr studier på bachelor-, master- og doktorgradsnivå. Det ledes av rektor Petr Sáha.
Hans Frederik Follestad
Hans Frederik Follestad (født 16. mai 1978 i Ålesund) er en norsk forfatter av fantastisk litteratur. Bøkene hans kan regnes under kategorien humoristisk fantasy.
Hans bøker er trilogien De Fire og Han Som Gjør Galt Verre; Begynnelsen, Fortsettelsen og Slutten. Bøkene handler om fire kamerater lever et stille liv i den lille byen Pelsheim på vestlandet, uten andre bekymringer enn hvor det er fest neste helg. Ilderen Bambo Forhtwo, pandaen Hutte Meg Tu, vaskebjørnen Pepper Bihf og elgen Salt Ehfan får i oppdrag av mystiske kappekledde menn å redde verden, brennkjapt. Kameratene ser helst at jorden redder seg selv, men før de vet ordet av det, er de på vei til Nepal. Skilpadden Jesper Schtadig blir lurt inn i handlingen av en vakker, ung kvinne. Hans rolle som Han Som Gjør Galt Verre skaper mye hodebry og tenners gnissel for magikernes leder.
Wenzhou
Wenzhou  (kinesisk: 溫州; pinyin: Wēnzhōu) er en by på prefekturnivå i provinsen Zhejiang ved Kinas kyst mot Østkinahavet. Befolkningen anslås til 7,777,000 (2006).
Nervus vestibulocochlearis
Nervus vestibulocochlearis er den åttende hjernenerven og kalles gjerne høre-likevektsnerven. Den er også kjent under de vitenskapelige navnene nervus acusticus, nervus octavus, og nervus statoacusticus.
Wenzhou
Historie
Det kan spores bosetting på stedet tilbake til 2000 år f.Kr. Området ble kalt kongedømmet Dong'ou på 200-tallet f.Kr..
Havnebyen ble grunnlagt på 300-tallet e.Kr., og bar da navnet Yongjia. Under Tang-dynastiet ble den elevert til prefektur, og i 675 fikk den navnet Wenzhou.
I 1876 ble byen åpnet for utenrikshandel. På 1800-tallet utviklet den seg til en viktig havn for kinesisk teeksport. Under den andre sino-japanske krig var Wenzhou en av de få havner som ikke ble okkupert av japanerne, og byen hadde da stor betydning for den kinesiske side. Etter krigen var den i bakevjen til kysthandelen begynte å ta seg opp ca. 1955. Den er senere vokst til stor velstand.
Wenzhou er også hjembyen til mange handelskinesere i USA og Europa.
Administrasjon
Byprefekturet Wenzhou administrerer tre distrikter, to byer på fylkesnivå, og seks fylker.
Jernbane
Høyhastighetsbanen Ningbo–Taizhou–Wenzhou-banen har sitt sørlige endepunkt i Wenzhou, og knytter der an til høyhastighetsbanen Wenzhou–Fuzhou-banen videre til Fuzhou.
Veier
Kinas riksvei 104 løper gjennom prefekturet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Kinas riksvei 330 løper nordvestover fra Wenzhou i Zhejiang til Shouchang i Jiande i samme provins.
Molazzana
Molazzana er en kommune i provinsen Lucca i den italienske regionen Toscana, med 1 166 innbyggere (2004).
Frazioni
Kommunen omfatter følgende frazioni:
Nervus abducens
Nervus abducens er den sjette hjernenerve, som er en motorisk nerve som innerverer muskelen rectus lateralis, og derfor kontrollerer begge øynes evne til abduksjon (bevegelse vekk fra kroppens midtlinje). Nervus abducens har sin opprinnelse i den ipsilaterale nucleus nervi abducentis mellom den kaudale del av pons under gulvet av fjerde ventrikkel og medulla oblongata (den pontomedullære overgang). Nervus abducens kommer ut gjennom kraniet gjennom fissura orbitalis superior, en av åpningene i kraniet bak øyet.
Minucciano
Minucciano er en kommune i provinsen Lucca i den italienske regionen Toscana, med 2 363 innbyggere (2006).
Kommunen ligger i den øvre delen av Garfagnana, ved elven Sechio og ved grensen til Provinsen Modena. Landsbyen Minucciano har oppstått rundt en festning fra middelalderen, og tårnet og deler av muren eksisterer fremdeles. Deler av kommunen ligger i nasjonalparken De apuanske alper.
Minucciano grenser til kommunene Camporgiano, Casola in Lunigiana (MS), Fivizzano (MS), Sillano Giuncugnano, Massa (MS), Piazza al Serchio og Vagli Sotto.
Marmor og landbruk er de viktigste næringsveiene.
Billy Cobham
Biografi
Billy Cobham er født i Panama, men familien flyttet til New York når han var tre år. Han var allerede som liten fasinert av perkusjonsinstrumentene fetteren hans spilte. Han startet å spille trommer i en alder av fire år og allerede som åtte debuterte han med sin far som spilte piano.
I militæret spilte han i U.S. Army Band og etterpå begynte han å opptre og turnere med flere jazzmusikere, dannet eget band, Dreams, og etterpå begynte han som trommeslager for Miles Davis. Han spilte på flere av Davis sine album, det første var Jack Johnson (som var Davis sitt album nummer 43).
Han var med i Mahavishnu Orchestra, som John McLaughlin hadde startet, og spilte på deres første album The Inner Mounting Flame i 1971, albumet ble en klassikker. Oppfølgeren Birds of Fire kom i 1973 og Between Nothingness & Eternity samme år.
Cobham dannet sitt eget band, Spectrum, og ga i 1973 ut debutalbumet som også fikk navnet Spectrum. Bandet spilte en blanding av jazz, funk og rock, og albumet ble godt mottatt av kritikerne. Han ga ut ytterligere åtte studioalbum i 1970-årene.
Billy Cobham flyttet til Sveits i 1985.
I tillegg til jazzprosjektene spilte han også på turneen til Grateful Dead, Jack Bruce og Peter Gabriel og andre musikere på 1980 og 90-tallet. Han var også produktiv på innspillings området å ga ut åtte album på 1980-tallet, fem på 1990-tallet, ni på 2000-tallet og fem på 2010-tallet.
Han startet et fusionband med tyske musikkere, Paradox, og en akustisk kvartet, Nordic, med de norske musikkerene Tore Brunborg, Terje Gewelt og Bugge Wesseltoft som ga ut albumene Nordic i 1998 og Off Color i 1999. Han leda også gruppa «Jazz is Dead», som spiller Greatful Dead-materiale.
Dalian
Dalian (forenklet kinesisk 大连; tradisjonell kinesisk: 大連; pinyin: Dàlián; japansk: Dairen; russisk: Далянь, Daljan eller Дальний, Dalnij – også tidligere kjent på engelsk som Darien) er en kinesisk subprovinsiell storby i provinsen Liaoning i Nord-Kina ved Kinas kyst mot Gulehavet, sør på Pulandianhalvøya. Befolkningen innenfor bygrensene anslås (2004) til 1 925 000, men hele subprovinsen har 5,6 millioner innbyggere.
Historie
Dalian ble allerede på 500-tallet en av Kinas viktigste havner. Den var del av staten Yan i Vår- og høstperioden. I 1880-årene ble den en liten by, da Qing-dynastiet bygde broer, kanonstillinger og militærleirer der.
Stedet ble okkupert av britene i 1858 men ble returnert til Kina i 1880-årene. Byen fikk navn etter bukten den ligger ved, Dalianwan. Qing-dynastiet bygde ut byen til det viktigste støttepunktet for nordflåten, som imidlertid gikk tapt i 1895, etter den første kinesisk-japanske krig (1894) som Japan vant.
Fra 1898 til 1905 ble den kontrollert av russerne ved en påtvinget forpaktningsavtale, som kalte den Dalny og Port Arthur (Lüshun) – disse to nabobyene er idag en enhet igjen. Byen opplevde et oppsving på grunn av byggingen av den transmandsjurske jernbane. I denne perioden hadde byen mange russiske innbyggere, og likeså en del vest- og mellomeuropeere. Det russiske navnet Dalni kommer fra дальний – fjern –, og skyldes at byen tilhørte Det fjerne østen. Den var ved siden av Vladivostok en av de to endestasjonene for den transsibirske jernbanen.
Etter den russisk-japanske krig 1904/05 kom byen på japanske hender, og ble del av det japanske Kwantungterritoriet (også kalt Guandongzhou). Da japanerne etablerte Manchukuo i 1932 ble byen overført til dette japanskkontrollerte lydriket, skjønt Japan beholdt også den direkte kontrollen ved en leasingavtale. I 1937 ble byen utvidet og modernisert av japanerne som to separate byer, Darien i nord og Ryojun (Lushun) i sør. Etter annen verdenskrig ble byen til å begynne med administrert av Kina og Sovjetunionen, teoretisk i fellesskap, men i virkeligheten under russernes kontroll. Den ble da kalt Lüda (en sammentrekning av Lüshun og Dalian). I 1950 fikk Lüda bystatus igjen, men mistet den igjen mellom 1953 og 1954.
Byens navn ble atter endret til Dalian den 5. mars 1981.
I 1984 ble Dalian en kinesisk særlig økonomisk sone. På grunn av sitt milde klima er byen en yndet ferieby for folk fra de nordligste deler av Kina. Havnen er også en av landets viktigste marinebaser.
Beijinggatekirkens bygning ble i 2002 vernet som historisk kulturminne av Dalians myndigheter.
Administrative enheter
Den subprovinsielle byen Dalian har jurisdiksjon over 6 distrikter (区 qū), 3 byfylker (市 shì) og ett fylke (县 xiàn), Changhai (长海县), som består utelukkende av øyer.
Fly
Dalian har det nordøstlige Kinas travleste lufthavn, Dalian Zhoushuizi internasjonale lufthavn.
Jernbane
Hada-banen, en høyhastighetsbane åpnet i 2012, går fra Harbin til Dalian.
Veitrafikk
Kinas riksvei 201 ender opp i Dalian. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Kinas riksvei 202 ender også opp i Dalian. Den begynner i Heihe i provinsen Heilongjiang, passerer gjennom Harbin og Shenyang før den ender i Dalian.
Erik Rudeng
Erik Rudeng (født 7. februar 1946 i Oslo) er en norsk forlagsmann og museumsmann. Han var direktør for Norsk Folkemuseum fra 1990 til 2000 og direktør for institusjonen Fritt Ord fra 2001 til 2014.
Rudeng vokste opp på Bjølsen i Oslo og tok Examen artium på latinlinjen ved Grefsen gymnas. Han tok bachelorgrad i historie ved University of Oxford i 1971 og var redaksjonssjef i skolebokavdelingen i Aschehoug fra 1971 til 1974.
Forsker og forfatter
Rudeng samarbeidet med Johan Galtung innen forskning på makrohistorie; senere ble han redaktør for en samling av Galtungs avisartikler fra perioden 1953-1977 og for festskriftet til Galtungs 50-årsdag. Galtung og Rudeng var også medforfattere av en bok med fremtidsscenarier for Norge på 1980-tallet. I tre år var han forskningsstipendiat med historieformidling i skoleverket som tema. Fra 1981 til 1985 var Rudeng sjefredaktør for samfunnsfag og humaniora i Universitetsforlaget.
I perioden 2003-2005 var han styreleder ved Oslo Bymuseum. Rudeng har skrevet tre biografier over kjente næringslivsledere som har hatt stor betydning for kultur og vitenskap på begynnelsen av 1900-tallet: Johan Throne Holst, William M. Nygaard d.e. og Mads Wiel Nygaard. En syntese av to av disse bedriftslederbiografiene ble publisert som artikkelen William Nygaard, Johan Throne Holst og P.M. Røwde i komparativt lys i Nytt Norsk Tidsskrift 1999:2. Han har også skrevet boken ''Konsulens døtre. Portrett av en borgerlig familie'' (2016).
Venta
Venta  (tysk Windau, polsk Windawa) er ei elv nordvest i Litauen og vest i Latvia. Den har kilda si nær Kuršėnai i Šiauliai fylke i Litauen og renner ut i Østersjøen ved Ventspils i Latvia.
Av byer langs Venta finner man Mažeikiai (Litauen), Kuldīga og Ventspils (Latvia). Av sideelver finner man Abava og Virvyčia. Ei annen sideelv er Varduva som er 96 kilometer lang og munner ut i Venta ved grensa mellom de to landa.
Erik Rudeng
Forsker og forfatter
Han var leder for Norsk faglitterær forfatter- og oversetterforening 1990-1993 og har også vært redaktør for boka «Kunnskapsregimer».
Direktør ved Norsk Folkemuseum
Rudeng var direktør for Norsk Folkemuseum i tiden fra 1990 til 2000 og overtok ledelsen av museet etter en turbulent periode som førte til omorganisering, direktørskifte og omdannelse fra forening til stiftelse. Han lyktes i å få økonomien i balanse etter flere år med betydelige underskudd. Samtidig økte aktivitetsnivået med åpning av ny samisk utstilling og flere tiltak i friluftsmuseet.
Blant viktige prosjekter i Rudengs direktørtid kan nevnes:
Utenrikskulturpolitikk
Organisatorisk har Rudeng arbeidet for å styrke samarbeidet mellom næringsliv og kulturliv ved å ta initiativ til organisasjonen Norsk Forum, som han ledet fra 1984 til 1989. Utenriksminister Knut Vollebæk nedsatte i 1999 det såkalte Rudeng-utvalget, som i år 2000 fremla en rapport om hvordan Norge skulle profileres som kulturnasjon i utlandet. Den neste utenriksministeren, Thorbjørn Jagland, laget en handlingsplan basert på rapporten, men denne ble skrinlagt av hans etterfølger Jan Petersen. I 2006 gjenopptok UD arbeidet med nyordning av utenrikskulturpolitikken gjennom det såkalte Omdømmeutvalget. Rudeng uttalte seg kritisk til at hensyn til «omdømme» og «profilering» fortrengte begrepet kultur.
Fritt Ord
I Rudengs periode som direktør for Fritt Ord har stiftelsen finansiert oppstarten av Litteraturhuset i Oslo og støttet utgivelsen av Norsk biografisk leksikon og Store norske leksikon. Dessuten har stiftelsen kjøpt det tidligere hovedkvarteret til avisa The Guardian i Farringdon Road i London. I 2010 støttet Fritt Ord sammen med Sparebankstiftelsen DnB NOR fortsatt drift av den nettbaserte versjonen av SNL.
Rudeng ble i 2012 utnevnt til ridder 1. klasse av St. Olavs Orden.
Skoggjøkveps
Skoggjøkveps (Dolichovespula omissa) er en art i familien stikkeveps.
Utbredelse
Skoggjøkveps er utbredt i hele verden, i litt varmere strøk. I Norge er den sjelden og er funnet bare noen få ganger på østlandet og vestlandet. Den synes å mangle på sørlandet.
Utseende
Skoggjøkveps varierer i størrelsen og er mellom 15-18 millimeter lang. Fargene er typiske for stikkvepser, gult og svart. Vingene er svakt brunlige.
Skoggjøkveps hører til i slekten av langkinnet stikkveps (Dolichovespula), der avstanden mellom fasettøyets nedre kant og kjeven er lengre enn følehornets bredde. Munnskjoldet er gult med lyse hår og en liten mørk prikk i midten, men denne forekommer også hos andre stikkvepser. Munnskjoldet har to markerte spisse hjørne nederst. Klørne har, som hos alle gjøkvepser, en ekstra tann på innsiden. Denne mangler hos stikkvepser med arbeidere.
De store fasettøynene har en kraftig innskjæring i fremkanten, slik at de får en C-form. Bare den nederste delen av øyeinnsjeringen er gul. På toppen av hodet, mellom fasettøynene, finnes tre punktøyne.
Gjøkvepser kan ikke stikke, og mangler stikkebrodd. Det finnes bare befruktningsdyktige hanner og hunner.
Levevis
Skoggjøkveps er rovdyr og lever av andre mindre dyr, ofte larver til insekt som lever i vegetasjonen. Dersom byttet har bein eller vinger, fjernes disse med de kraftige kjevene. Larvene blir matet med en blanding av byttedyr, nektar og spytt.
Skoggjøkveps hører til de såkalte «gjøkvepsene» og mangler arbeidere og bygger ikke bolet selv. Det finnes bare befruktningsdyktige hunner og hanner. De er sosiale parasitter og snylter på andre sosiale stikkvepser.
Nervus glossopharyngeus
Nervus glossopharyngeus er den niende hjernenerve.
Luqiao
Luqiao (kinesisk: 路桥区; pinyin: Lùqiáo Qū) er et kinesisk bydistrikt i byprefekturet Taizhou i provinsen Zhejiang ved Kinas kyst mot Østkinahavet. Befolkningen anslås (2004) til 429 000. Det har et areal på 274 km².
Distriktet ble opprettet i 1994 da det som ledd av en større administrativ omorganisering i Zhejiang ble avdelt fra Huangyan.
Den store kinesiske bilprodusenten Geely begynte sin virksomhet i Luqiao, og har fortsatt stor bilproduksjon her.
Jernbane
Høyhastighetsbanen Ningbo–Taizhou–Wenzhou-banen går gjennom området.
Fylkesvei 7658
Fylkesvei 7658 går mellom Nykvåg og Nykvåg kai.
Belgias Grand Prix 2008
Belgias Grand Prix 2008 var det trettende løpet i Formel 1-sesongen 2008. Det ble arrangert 5. – 7. september på Circuit de Spa-Francorchamps i Belgia.
Fylkesvei 7658
Frem til 2019 hadde veien betegnelsen fylkesvei 916.
Prosit
Prosit er et utropsord som sies til en som nyser: «må det være til nytte». Det er en hilsen i ordets opprinnelige forstand (hilse = helse).
Ordet stammer fra det latinske pro = «for» og sit = «måtte det være», og kan oversettes med måtte det være (til gagn) for (deg) eller prodesse. Dette kommer av at de overtroiske mente at et nys var et forvarsel på noe som enten var godt eller ondt og man håpet dermed at nyset skulle være til det gode.
Ordet er beslektet med det tyske ordet «prost», som uttrykker et ønske om god helse i forbindelse med at man utbringer en skål.
Det har vært hevdet at skikken med å si «prosit» ved nys stammer fra pestens tid, fordi kraftige nys angivelig var første tegn på smitte. I så fall ville hoste vært et mye mer illevarslende symptom, og likevel kjenner man ikke til noen avverge-hilsen forbundet med hoste.
Agavetredreper
Agavetredreper (Comadia redtenbacheri) er en sommerfugl som tilhører familien tredrepere (Cossidae). Den finnes i Mexico.
Utseende
Sommerfuglen er temmelig ensfarget gulbrun.
Spiselige larver
Tredrepernes larver er store og fete, og selv om de gjerne skiller ut forskjellige sterkt luktende stoffer, er en del av dem ganske velsmakende om de er riktig tilberedt, og de har blitt spist i flere forskjellige deler av verden. Spesielt kjent er denne arten, som ofte er kjent som agave red worm. Den lever i agaver som blir brukt ved produksjon av brennevinet mescal i Mexico. Larvene samles inn når man høster agavene, og kan serveres ristede, eller man kan legge dem opp i flaskene som snacks ved siden av brennevinet.
Utbredelse
Den finnes i Mexico og det sørlige USA.
Snø den gamle
Snø er en jotne, og representerer en form for eldre naturguddom som synes å være en personifisering av snø, og som er vagt definert i norrøn mytologi. Han er sønn av Jokul eller Froste, og far til Torre («barfrost»), døtrene (gygrene) Fonn («snøfonn »), Mjoll («fint snøfokk»), og Driva («snødrev»), som alle synes å være aspekter av Snøs personifisering. I senere redegjørelser på 1200-tallet blir han forsøkt forklart som evhemerisme som en av de mytiske norske kongene, foruten også som en konge i Finland.
Senere kilder
I Orknøyingenes saga fra 1200-tallet er Snø den gamle en sønn av Froste, sønn av Kåre (Kári, «vindgufs»), sønn av Fornjot (Fornjótr). Kåre var bror til Le (Æge) og Loge, også naturguddommer som rådde henholdsvis for vinden, havet og ilden.
I teksten Hvordan Norge ble bygd (norrønt: Hversu Nóregr byggðist), som er bevart i Flateybok, er Snø sønn av Jokul (Jǫkull, «is», «istapp»), sønn av nevnte Kåre, sønn av Fornjot. Teksten nevner også i forbifarten, når den forteller om Snøs fjerne etterkommer Halvdan den gamle (norrønt: Hálfdanr gamli), at Snø ble 300 år gammel.
I begge de to ovennevnte tekstene er Snøs sønn Torre. Hvordan Norge ble bygd oppgir også tre døtre: Fonn (norrønt Fǫnn), Mjoll (norrønt: Mjǫll) og Driva (norrønt: Drífa). Den legendariske Sturlaugs saga fra 1300-tallet (i seksjon 22) gjør Snø til konge av Finnmark og hans datter Mjoll flyr gjennom luften.
I den første delen av Snorre Sturlasons Ynglingesaga i Heimskringla fortelles en senere tilskrivelse hvor Snø er gjort til konge av Finland og hvor han får besøk av Uppsalakongen Vanlande og denne giftet seg med Snøs datter Driva. Om våren forlot Vanlande Finland og kom ikke tilbake. Driva fødte Vanlandes sønn Visbur (norrønt: Vísbur) som senere ble sendt til Svitjod (norrønt: Svíþjóð).
Dansk tradisjon
Snø er i en muligens annen eller beslektet tradisjon en legendarisk dansk konge som nevnes i Annales Ryensis, seksjon 14 og i Lejrekrøniken (Chronicon Lethrense), seksjon 5, mellom kongedømmene til Helge og Rolf Krake.
Saxo Grammaticus i hans latinske Gesta Danorum plasserer kongedømmet til Snø langt senere i dansk historie, og forteller om ham i bok VIII blant de konger som styrte etter at Harald Hildetann var død. Her blir Snø framstilt som den rettmessige konge av Danmark og sønn av kong Sivald.
Eksterne lenker
Snaer
Vårsalat
Vårsalat (Valerianella locusta) er en plante i kaprifolfamilien.
I Norge vokser vårsalat langs kysten fra Oslofjorden til Rennesøy i Rogaland. Den er i tilbakegang på grunn av gjengroing og fantes tidligere til Austevoll i Hordaland.
Vårsalat, også kalt feltsalat eller mâchesalat, spises som en grønnsak over hele Europa.
Fylkesvei 2068
Fylkesvei 2068 går mellom Sætre og Skorkorset i Åsnes.
Frem til 2019 hadde veien betegnelsen fylkesvei 438 (Hedmark).
Snakes & Arrows
Snakes & Arrows er det 19. studioalbumet av det kanadiske progressive rockebandet Rush. Det ble utgitt 1. mai 2007 på Atlantic Records. Albumet består av 13 sanger, hvorav tre er instrumentaler: «Malignant Narcissism», «Hope» og «The Main Monkey Business». Dette er spesielt, ettersom at Rush aldri har hatt flere enn én instrumental per album tidligere. Sporet «Malignant Narcissism» ble nominert til en Grammy Award i kategorien «Best Rock Instrumental Performance». Singelen «Far Cry» ble spilt på radio fra 12. mars. Rush var på verdensturné i perioden juni til oktober 2007 i forbindelse med dette albumet. De var i Norge 26. oktober, og spilte i Oslo Spektrum. En konsertplate, Snakes & Arrows Live, ble gitt ut i april 2008 med innspillinger fra Snakes & Arrows-turneen.
Sporliste
Alle tekstene er skrevet Neil Peart og all musikken er skrevet av Alex Lifeson og Geddy Lee unntatt hvor annet er notert
Emil Olsens vei (Tønsberg)
Emil Olsens vei (1-9, 2) er en 230 meter lang gate i Teglhagen i Tønsberg. Den går mellom Olav Trygvasons gate og Korten.
Gaten er oppkalt etter lærer og avisredaktør Emil Olsen (1847-1934).
Viktor Khristenko
Viktor Borisovitsj Khristenko (russisk Виктор Борисович Христенко; født 28. august 1957 i Tsjeljabinsk, Russland) er en russisk politiker og økonom. I perioden 24. februar til 5. mars 2004 var han fungerende statsminister i Russland etter at forgjengeren Mikhail Kasjanov ble avsatt av president Vladimir Putin.
Han er gift og har tre barn. Han har doktorgrad i økonomi og jobbet etter endt utdanning ved universitetet i Tsjeljabinsk. Fra 1991 til 1997 hadde han høye posisjoner i administrasjonen i Tsjeljabinsk oblast. I 1997 kom han til Kreml som visefinansminister og fra 1999 var han visestatsminister. Etter sin korte statsministerperiode har han vært industri- og energiminister.
Michael Clegg
Michael Jaime Clegg (født 3. juli 1977 i Manchester) er en tidligere fotballspiller og nåværende fotballtrener som for øyeblikket er ansatt som styrke– og kondisjonstrener hos Sunderland. Hans far, som også heter Michael Clegg, men er best kjent som Mike, har siden 2000 vært styrke– og kondisjonstrener i Manchester United.
Karriere
Clegg gikk gjennom Manchester Uniteds akademi tidlig på 1990-tallet og var en del av troppen som vant FA Youth Cup i 1995. Kort tid etter seieren ble han tilbudt sin første profesjonelle kontrakt, og Clegg fikk sin seriedebut i 1996/1997–sesongen. Clegg fikk problemer med å etablere seg på førstelaget til United og ble utlånt til både Ipswich Town og Wigan Athletic.
Antonio de Magalhães
Antonio de Magalhães, Zhang Jingxiu (født 1677 i Cortiços nær Viseu i Portugal, død 24. mars 1735 i Beijing i Kina) var en kinamisjonær tilhørende jesuittordenen.
Han trådte inn i jesuittordenen i 1692 i Coimbra, og før han ble presteviet ble han sendt først til Afghanistan (1700) og så til Beijing. Han ble presteviet i Macao i 1705. Etter virke forskjellige steder i landet kom han i 1716 til Beijing igjen. Fra 1721 til 1725 var han Kinas ambassadør i Portugal. Han returnerte til Beijing i 1726, der han døde ni år etter og ble begravet på Zhalan-gravfeltet.
Per Sanderud
Per Sanderud (født 1. november 1953) er Norges vassdrags- og energidirektør fra 30. april 2011, da Agnar Aas sitt åremål på to seksårsperioder fra 1999 løp ut. Sanderud ble utnevnt av Kongen i statsråd 4. februar 2011 for en åremålsperiode på seks år. Åremålet ble i statsråd 2. juni 2017 forlenget for en ny periode på seks år.
Før han ble vassdrags- og energidirektør, var Sanderud president i EFTAs overvåkningsorgan ESA.
Sanderud er utdannet sosialøkonom fra Universitetet i Oslo 1979 og har jobbet Miljøverndepartementet og Finansdepartementet. Deretter ble han ekspedisjonssjef i Landbruksdepartementet og Samferdselsdepartementet, og siden departementsråd for Samferdselsdepartementet og Næringsdepartementet.
Nervus vagus
Vagusnerven leder motoriske impulser til luftveier, hjerte, svelg, spiserør, magesekk og størstedelen av tarmen og sensoriske impulser fra de samme organene og fra deler av det ytre øre, sekretoriske impulser til kjertlene i luftveier og fordøyelseskanal, samt smaksimpulser fra strupelokket. Irritasjon av nervus vagus utløser reflekser som brekning, hoste, forandring av bevegelse og sekresjon i fordøyelses- og respirasjonsveier, av blodtrykk og hjerteaksjon. Vagusfibrene til innvollsorganene utgjør størsteparten av den parasympatiske del av det autonome nervesystem.
Høylandsfoss kraftverk
Høylandsfoss kraftverk er et vannkraftverk i elven Fedaelva i Kvinesdal kommune i Agder.
Kraftverket utnytter et fall på 54 meter fra Høylandsbotn som reguleres mellom 77 og 73 moh. Kumlevollvatnet er også magasin og det reguleres mellom 111 og 109 moh mens Sandvatnet reguleres mellom 303 og 296 moh.
Produksjonen startet i 1948 med utvidelser i 1957 og 1985. Vannet ledes i en 730 meter lang tunnel fra inntaket til kraftstasjonen.
Samland
Samland (russisk: Земландский полуостров, Zemlandsky poluostrov) er en halvøy i Kaliningrad oblast, som i dag er en del av Russland, på den sørøstlige kysten av Østersjøen. Samland er et delvis skogkledd område med en del innsjøer. Området var fram til 1945 en del av den tyske provinsen Østpreussen.
Området har navn etter sambierne, en gammel østprøyssisk folkegruppe som levde i dette tynt befolkede området fram til det ble tatt av Den tyske orden på 1200-tallet. Sammen med de omkringliggende områdene ble Samland en del av de fire bispedømmene i Preussen i 1243. Området ble etter hvert kolonisert av innbyggere fra Det tysk-romerske riket og sambierne ble gradvis assimilert inn i befolkningen. Området var det siste hvor det ble snakket gammelprøyssisk.
Høylandsfoss kraftverk
Kraftverket eies av Å Energi.
Samland
Etter første verdenskrig ble Samland sammen med resten av Østpreussen-enklaven adskilt fra resten av den tyske Weimarrepublikken. Etter andre verdenskrig ble Østpreussen delt i 1945 mellom Polen og Sovjetunionen, og Samland ble en del av Kaliningrad oblast, etter den nærmeste byen Kaliningrad den tidligere tyske byen Königsberg og den tyske befolkningen ble forvist.
Jarfjordgneis
Jarfjordgneis er en bergart av typen migmatitt, og migmatittiske gneiser er de eldste bergartene vi har i Norge. Jarfjordgneis, også kalt humpegneis har fått sitt navn etter funnstedet på fjellknausen Hompen ved Vintervollen i Jarfjord og var fram til 2019 det eldste daterte steinfunnet i Norge. Da geologer undersøkte denne bergarten i 1990 fant de ut av grunnfjellet her er 2 900 millioner år gammelt. Bergartene tilhører Øst-Finnmarks grunnfjellsområde.
Høylandsfoss kraftverk
Ett av aggregatene havererte i mars 2000. Det ble gitt konsesjon for å utvide kraftverket ved å erstatte det ødelagte agreggatet med et nytt og større. Samlet effekt skal da bli 9,5 MW. Det er pr mars 2020 usikkert om dette er gjennomført.
Lisbet Bryske
Lisbet (Elisabet) Bryske (født 1585 på Dallund, død 1674 i Vejle) er kjent som forfatter av håndskrevne bøker om middelalderens våpenskjold fra Norge og Danmark, særlig slektsvåpen.
I 1625 skrev hun en slik bok ("våpenrulle") mens hun bodde på Kongsgård i Stavanger. Den er nå i Det Kongelige Bibliotek i København. Hun skrev senere andre slekts- og våpenbøker. Håndskriftene er i dag i hovedsak i Karen Brahes bibliotek under Landsarkivet for Fyn og i Landsarkivet i Lund. De er viktige kilder til vår kunnskap om middelalderens våpenmerker fra Norge.
Hun oversatte også tysk religiøs litteratur.
Hun var gift med Henrik Bille, som var lensherre i Stavanger len i perioden 1621-1634. Hun hadde 13 barn. Hun er født og døde i Danmark.
Boggy Peak
Boggy Peak eller Mount Obama, er det høyeste punktet på Antigua, og det høyeste punktet i staten Antigua og Barbuda. Boggy Peak ligger sørvest på øya, og er 402 meter høyt.
Omdøping
Den 4. august 2009, fødselsdagen til U.S. President Barack Obama, Antigua og Barbuda statsminister Baldwin Spencer offisielt omdøpte fjellet fra Boggy Peak til Mount Obama.
Filharmonie Bohuslava Martinů
Filharmonie Bohuslava Martinů er et filharmonisk orkester fra byen Zlín i Tsjekkia.
Orkesteret ble stiftet i 1946, og er oppkalt etter komponisten Bohuslav Martinů. Sjefsdirigent er Stanislav Vavřínek.
Filharmonie Bohuslava Martinů står bak de to årlige festivalene Talentinum og Harmonia Moraviae. Førstnevnte er rettet mot yngre musikere.
Nigella Lawson
Nigella Lawson (født 6. januar 1960) er en britisk TV-kokk, journalist og forfatter. Hun er kjent fra TV-serier som Nigella Bites og Nigella Express. Matprogrammene hennes har også blitt vist på norsk TV, og hun har gitt ut flere kokebøker i tilknytning til seriene.
Hun er datter av den tidligere britiske finansministeren Nigel Lawson.
Joe Satriani (album)
Joe Satriani er et studioalbum fra den amerikanske gitaristen Joe Satriani.
Sporliste
Alle spor av Joe Satriani.
Slappkista
På et skip er det stuertens beholdning av varer som ikke inngikk i mannskapets rettmessige kost og losji, så som røykesaker, toalettartikler, godteri og lignende. Noen båter hadde også alkohol, men om det er det reder og skipper som bestemmer. Varer som blir handlet i åpen sjø var toll- og avgiftsfrie.
Varene ble utlevert mot kvittering i avregningsbok, og trukket av hyra. Eller bare betalt direkte til stuert.
Nervus facialis
Nervus facialis eller ansiktsnerven er den syvende hjernenerve. Den utløper fra hjernestammen mellom pons og medulla oblongata, og kontrollerer ansiktets mimikkmuskler og smak på fremre to tredjedeler av tungen.
Nervens viktigste motor-funksjon er ansiktets mimikkmuskulatur og stapedius-muskelen i mellomøret. Den forsyner også glandula submandibularis glandula sublingualis (spyttkjertler) med parasympatiske fibre via chorda tympani og glandula lacrimalis (en tårekjertel) via ganglion pterygopalatinum. I tillegg mottar den smaksopplevelser fra fremre to tredjedeler av tungen, og formidler disse signalene til cellekjernen nucleus tractus solitarii. Det finnes også en liten sensorisk ansiktsgren formidlet gjennom nervus intermedius som forsyner et lite område i og omkring øreflippen.
Fylkesvei 1850
Fylkesvei 1850 går mellom Lille Benningstad i Løten og Sæter i Stange.
Frem til 2019 hadde veien betegnelsen fylkesvei 170 (Hedmark).
Toyota Hilux
Toyota Hilux er en pickup produsert av den japanske bilprodusenten Toyota. Første generasjon ble lansert i 1968 og tolvte generasjon ble lansert i 2005. I USA er tilsvarende pickup Toyota Tacoma, som er bygget på en annen platform.
Sikkerhetsbil
En sikkerhetsbil (engelsk safety car, i USA også kjent som pace car, som direkte kan oversettes til «tempobil») er i motorsport en bil som setter en grense for hastigheten til de konkurrerende bilene når det har oppstått en større ulykke eller obstruksjon på banen. Sikkerhetsbilen samler da opp feltet slik at banemannskaper får mulighet til å rydde eventuelle hindringer med mindre risiko for å bli påkjørt.
Sikkerhetsbilen blir sendt ut på banen når det inntreffer en situasjon som innebærer at løpet ikke kan fortsette på normalt vis under trygge forhold. Banefunksjonærer vil da vifte med gule flagg og vise plakater med bokstavene «SC».
I Formel 1 er sikkerhetsbilen utstyrt med gule og grønne lys; grønne lys signaliserer at sjåføren rett bak kan passere. Når løpets leder er rett bak sikkerhetsbilen endres lysene til gult. Safety car kjøres av en profesjonell racerkjører og må holde jevnt høy hastighet slik at dekkene på racerbilene holdes på riktig temperatur, og samtidig unngå at løpsbilenes motorer overopphetes.
En virtuell sikkerhetsbil er et alternativ til en fysisk sikkerhetsbil, og fungerer slik at alle førerne må senke farten. Løpsfunksjonærene overvåker da sjåførenes såkalte deltatider slik at man ikke skal kunne utnytte situasjonen og kjøre seg opp. Med virtuell sikkerhetsbil unngår man at feltet samles, hvilket ofte ville vært en konkurransemessig fordel for mange av bilene bak i feltet.
Girma Wolde-Giorgis
Girma Wolde-Giorgis (født i desember 1924 i Addis Abeba i Etiopia, død 15. desember 2018 ) var president i Etiopia. Han ble valgt til president den 8. oktober 2001 ved enstemmighet i det etiopiske parlamentet. Han var da en relativt ukjent politiker og det kom som et overraskende valg.
Etiopiske presidenter kan sitte i en periode på seks år om gangen. Girma ble gjenvalgt som president den 9. oktober 2007. I 2013 ble han etterfulgt av Mulatu Teshome.
Han var medlem av den etiopisk-ortodokse kirken.
Montecarlo
Montecarlo er en kommune i provinsen Lucca i den italienske regionen Toscana, med 4 568 innbyggere (2008).
Gamlebyen i Montecarlo ligger på en høyde utenfor Lucca. I tillegg omfatter kommunen følgende frazioni: Fornace, Gossi, Luciani, Micheloni, San Giuseppe, San Piero, San Salvatore og Turchetto.
Montecarlo grenser til kommunene Altopascio, Capannori, Chiesina Uzzanese (PT), Pescia (PT) og Porcari.
Byen Montecarlo ble grunnlagt i 1333 av den senere keiser Karl IV, og oppkalt etter ham. Montecarlo ble erobret av Firenze i 1437, og ble i florentinernes besittelse frem til Italias samling.
Blant severdighetene er en festning, fullført av Cosimo I de' Medici i 1555, kirken S. Andrea fra 1700 og kapellet St. Anna. I Montecarlo ligger også Teatro dei Rassicurati, fra begynnelsen av 1700-tallet.
Montecarlo er et vindyrkingsområde. Det dyrkes også oliven.
Fylkesvei 4662
Fylkesvei 4662 går mellom Holtakrossen og Holta i Strand kommune. Veien er 2,8 km lang.
Før 1. januar 2010 hadde veien betegnelsen fylkesvei 519.
Børsa (tettsted)
I Børsa står fire bautasteiner, som ifølge sagnet ble brukt av Einar Tambarskjelve som fortøyningssteiner. Den nåværende plasseringen er ikke historisk korrekt. Steinene sto opprinnelig nede ved fjorden, men var utsatt for ras, og ble flyttet dit de nå står rundt 1900. Motivet i Skauns kommunevåpen er en stilisering av bautasteinene.
Domingos de Magalhães
Domingos de Magalhães, Ma Anneng (født i 25. januar 1670 i Unhao nær Braga i Portugal, død 22. oktober 1722 i Songjiang i Jiangnan i Kina) var en kinamisjonær tilhørende jesuittordenen.
Han trådte inn i jesuittordenen i 1686 i Lisboa, og ble sendt til Kina dit han ankom i 1699. Han virket i Shanghai og i Songjiang, der han drev en katolsk skole.
Fylkesvei 2070
Fylkesvei 2070 går mellom Jammerdal og Dulpetorpet i Åsnes.
Frem til 2019 hadde veien betegnelsen fylkesvei 439 (Hedmark).
SN
SN, Sn eller sn, er en forkortelse som kan vise til:
Nervus trigeminus
Nervus trigeminus (CN V) eller trillingnerven er synonym med den femte hjernenerven og ansvarlig for sensibiliteten i ansiktet. Den likner spinalnervene C2–S5, som er ansvarlige for sensibilitet på torso, armer og ben. Sensorisk informasjon fra ansiktet formidles gjennom parallelle baner i sentralnervesystemet.
N. trigeminus er primært en sensorisk nerve, men den har også visse motor-funksjoner (biting, tygging, svelging).
Perifer anatomi
N. trigeminus er den største kranienerven. Navnet er avledet fra det faktum at den har tre større forgreninger, n. ophthalmicus (V1), n. maxillaris (V2) og n. mandibularis (V3). De to første er rent sensoriske nerver, mens n. mandibularis har både senoriske og motoriske funksjoner.
De tre forgreningene kommer sammen ved ganglion trigeminale (også kalt g. semilunaris og g. gasserii), som inneholder cellekjernen til de innløpende sensoriske nervefibrene. De tre greinene forlater hjernekassen via åpninger i kilebeinet. G. trigeminale er analog til de bakhornsganglia man finner i ryggmargen, som inneholder cellekjernene til de innkommende sensoriske nerver fra kroppen.
Fra g. trigeminale fortsetter en stor sensorisk rot til hjernestammen i høyde med pons. Rett ved siden av den sensoriske roten utkommer også den motoriske rot fra pons.
De motoriske fibrene passerer også igjennom g. trigeminale på vei til musklene, men deres cellekjerne er plassert i den motoriske nucleus tilhørende n. trigeminus, dypt beliggende i pons. De motoriske fibrene er distribuert (sammen med sensoriske fiber) i forgreninger av n. mandibularis.
Hjernelidelser
N. trigeminus er sentral for noen av de mest smertefulle lidelsene man kjenner til innen legevitenskapen, som trigeminusnevralgier, trigeminal-autonome hodepiner og migrene. Smerten oppstår når blodårer i tilknytning til nerven vasodilerer.
Trigeminal-autonome symptomer
N. trigeminus kan fremkalle såkalte trigeminal-autonome symptomer, som for eksempel miose, ptose, øyelokksødem, konjunktival injeksjon, tett eller rennende nese, tann-/kjeveverk, øreverk/-press/trykk, og rødme/svette med mer, om enn i varierende grad. Trigeminal-autonome hodepiner, som klasehodepine, paroksysmal hemikrani, SUNCT/SUNA og hemicrania continua, ledsages alltid av autonome symptomer og gir ofte svært tydelige utslag, mens det typisk er mer diffuse symptomer ved migrene. Symptomene opptrer normalt bare på den siden av hodet som er påvirket av smerte.
Driva Snødatter
Driva (norrønt Drífa, «snødrev») er ei gyger, en kvinnelig jotne, som representerer en form for eldre naturguddom som er vagt definert i norrøn mytologi. Hun er datter av Snø, som synes å være en personifisering av snø, søster av Torre («Barfrost»), Fonn («snøfonn»), og Mjoll («fint snøfokk»), som alle er aspekter av Snøs personifisering. Snø nedstammer fra Fornjot.
Driva nevnes i den første delen av Snorre Sturlasons Ynglingesaga som er en senere redegjørelse av de eldre mytene. Snorres hensikt er å forklare mytene og verdsliggjøre dem.
Her fortelles det at en av de mytiske konge i Uppsala, Vanlande, sønn av Sveigde, reiste til Finland hvor han overvintret hos Snø den gamle. Der fikk han gifte seg med Driva, Snøs datter, men om våren reiste han fra henne. Han lovte å komme igjen før tre år var gått, men etter ti år sendte bud på Huld seidkone som skulle seide Vanlande tilbake til Finland eller drepe ham. Seiden førte til at Sveigde fikk maredrøm, hvor mara tråkket på ham til han døde. Driva hadde en sønn med Vanlande, Visbur («sikker sønn»), som hun sendte til Svitjod.
Pescaglia
Pescaglia er en kommune i provinsen Lucca i den italienske regionen Toscana, med 3 718 innbyggere.
Nabokommunene er Borgo a Mozzano, Camaiore, Fabbriche di Vergemoli, Lucca og Stazzema.
Frazioni
Kommunen omfatter følgende frazioni:
Vetriano, Piegaio, San Rocco in Turrite, Pascoso, Convalle, Gello, Celle dei Puccini, Villa A Roggio, Colognora, Loppeglia, Fiano, San Martino in Freddana, Monsagrati, Cerreto.
Hovedstadsrådet
Hovedstadsrådet var en dansk administrativ instans i perioden 1974-89 som skulle ivareta den overordnede planlegging i Hovedstadsregionen.
Hovedstadsrådets virke
Etter 1985 hadde rådet ikke lenger ansvar for sykehusplanleggingen og i 1988 ble også miljø overlatt til amtene hhv. kommunene. Rådet ble helt nedlagt det følgende år.
Arvtaker HUR
Hovedstadens Udviklingsråd (HUR) som virket fra år 2000 til 2006 kan sees som en delvis arvtaker til Hovedstadsrådet.
Arioald
Arioald, (Ariwald, Arioaldus) død 636, var konge i Det langobardiske kongerike i Italia fra 626 til sin død i 636. Han var gift med Gundeberga, datter til den tidligere kong Agilulf og dronning Theodelinda, og etterfulgte sin svoger Adaloald som konge etter at Adaloald hadde fått en sinnssykdom og blitt avsatt av de langobardiske hertugene i 626.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere. På Arioalds tid var de etablert som herskere over store deler av Italia i det vakuum som hadde oppstått etter Vest-Romerrikets fall på 470-tallet og østgoternes knusende nederlag rundt 550.